钦定古今图书集成/明伦汇编/宫闱典/第055卷 > 宋
## 钦定古今图书集成/明伦汇编/宫闱典/第055卷 > 宋

### 太宗至道三年二月真宗即位八月封乳母为保圣夫人

按《宋史真宗本纪》，至道三年秋八月己酉，封乳母齐
国夫人刘氏为秦国延寿保圣夫人。先是，帝以汉唐
封乳母为夫人、县君故事付中书，巳乃有是命。按
《礼志》，真宗乳母秦国延寿保圣夫人卒，以太宗丧始
期，疑举哀。礼官言：“《通礼》，皇帝为乳母缌麻，按《丧葬令》，
皇帝一举哀，止。秦国夫人保傅圣躬，宜备哀荣。况太
宗之丧，已终易月之制，今为乳母发哀，合于礼典。”从
之。